Tõnisson peab aastapäevakõne. "Täna kümme aastat tagasi sirutas Eesti rahvas käe iseseisvuse järele. Meie rahvas on näidanud, et see samm põhines tõsisel tahtel ja sisemisel jõul," alustab ta. Vabadusplatsil valitseb haudvaikus. Kõikide pilgud on pööratud kõnelejale, kes jõuab  jutuga peagi nendeni, kes ohverdasid vabaduse eest oma kõige kallima vara - elu. "Mälestagem neid tänulikus meeles, paljastades pead ja kummardades end nende tegude ning mälestuse ees."